open-index/open-wikipedia-markdown huggingface dataset:
Պախիֆրագմա խոշորատերև

**Պախիֆրագմա խոշորատերև** (), խաչածաղկավորների ընտանիքին պատկանող ծածկասերմ բույս։ Գրանցված է Հայաստանի Կարմիր գրքում։

## Նկարագրություն
Բազմամյա խոտաբույս է, որի բարձրությունը 18-45 սմ է։ Կոճղարմատը հաստացած է, հորիզոնական։ Արմատամերձ տերևների երկարությունը հասնում է մինչև 18 սմ-ի, կոթերն ունեն սրտաձև կամ սրտաձև-երիկամաձև տերևաթիթեղ։ Պսակաթերթերը սպիտակ են, 8-10 մմ երկարությամբ։ Ծաղկակոթերը պտուղների ժամանակ հորիզոնական թեքված են, ունեն 15-20 մմ երկարություն։ Պատիճակները լայն-հակասրտաձև են, 12-18 մմ լայնությամբ, շատ լայն թևերով և ուժեղ հաստացած միջնորմով։

## Տարածվածություն
Հայաստանում հանդիպում է միայն Իջևանի ֆլորիստիկական շրջանում (Թեղուտ)։ Աճում է նաև Նախակովկասում, Արևմտյան, Հարավարևմտյան, Կենտրոնական Անդրկովկասում, Հյուսիսարևելյան Անատոլիայում։

## Էկոլոգիա
Աճում է ստորին լեռնային գոտում՝ ծովի մակարդակից 700–1000 մ բարձրությունների վրա, անտառներում։ Ծաղկում է ապրիլ-մայիս ամիսներին, պտղակալում՝ հունիս-հուլիսին։

## Պահպանություն
Կրիտիկական վիճակում գտնվող տեսակ է։ Հայտնի է մեկ պոպուլյացիա։ Տարածման և բնակության շրջանների մակերեսը 10 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES–ի և Բեռնի կոնվենցիաների հավելվածներում։

Պահպանության գործողություններ չեն իրականացվում։
## Ծանոթագրություններ

Կատեգորիա:Կրիտիկական վիճակում գտնվող տեսակներ
Կատեգորիա:Ծածկասերմեր
Կատեգորիա:Խաչածաղկավորներ
Կատեգորիա:ՀՀ Կարմիր գրքում գրանցված բույսեր
Սռնալրջուն սրտապտուղ

**Սռնալրջուն սրտապտուղ** (), խաչածաղկավորների ընտանիքին պատկանող ծածկասերմ բույս, որը գրանցված է Հայաստանի Կարմիր գրքում։

## Նկարագրություն
25-35 սմ բարձրությամբ, ճյուղավորված ցողուններով, թխակապույտ, միամյա մերկ բույս է։ Ցողունային տերևները լայն-նշտարաձև են, հիմքում ունեն խոր-սրտաձև լայն ականջուկներ, որոնցից արմատամերձերը երկարավուն-նշտարաձև են։ Ծաղիկները քառատիպ են, պսակաթերթերը՝ դժգույն դեղին։ Պտուղը՝ չբացվող, կլորավուն-ձվաձև, հիմքում՝ սրտաձև, գագաթում՝ թեթևակի գոգավոր, եզրերից կարերի ուղղությամբ նեղ, թեքված, սեպաձև ատամիկներով պատիճակ է։

## Տարածվածություն
Հայաստանում հանդիպում է միայն Դարեղեգիսի ֆլորիստիկական շրջանում (Արենի, Չայքենդ)։ Հանդիպում է նաև Արևելյան Նախակովկասում և Միջին Ասիայում։

## Էկոլոգիա
Աճում է միջին լեռնային գոտում՝ ծովի մակարդակից 1300-1500 մ բարձրությունների վրա, ինչպես նաև չոր լանջերին, տափաստաններում և ֆրիգանոիդներում։ Ծաղկում է ապրիլ ամսին, պտղաբերում՝ մայիսին։

## Պահպանություն
Կրիտիկական վիճակում գտնվող տեսակ է։ Հանդիպում է մեկ ֆլորիստիկական շրջանում։ Տարածման և բնակության շրջանների մակերեսը 10 կմ²-ից պակաս է։ Տեսակին, կապված տնտեսական գործունեության հետ, սպառնում է անհետացման վտանգ։ Հայաստանի Կարմիր գրքի առաջին հրատարակության մեջ ընգրկված էր որպես հազվագյուտ տեսակ։ Ընգրկված չէ CITES-ի և Բեռնի կոնվենցիաների հավելվածներում։

Պահպանության միջոցառումներ չեն իրականացվում։

## Ծանոթագրություններ

Կատեգորիա:Կրիտիկական վիճակում գտնվող տեսակներ
Կատեգորիա:Ծածկասերմեր
Կատեգորիա:Խաչածաղկավորներ
Կատեգորիա:Միամյա բույսեր
Կատեգորիա:ՀՀ Կարմիր գրքում գրանցված բույսեր
Վահանակերպ տափակապատիճակ

**Վահանակերպ տափակապատիճակ** (), խաչածաղկավորների ընտանիքին պատկանող ծածկասերմ բույս։ Գրանցված է Հայաստանի Կարմիր գրքում։

## Նկարագրություն
30-60 սմ բարձրությամբ երկամյա խոտաբույս է։ Ցողունն ճիպոտանման է, միջին մասից ճյուղավորված։ Ստորին տերևները ցողունի հիմքում վարդականման խմբված են, հակաձվաձև են, մսալի, կարմրավուն, թիթեղին հավասար կոթուններով։ Ողկույզները նոսր են, իսկ ծաղիկները՝ սպիտակ, քառատիպ։ Պտուղը պատիճակ է, 7-8 (10) մմ երկարությամբ, 3-5 մմ լայնությամբ, թելանման կոթուններով։

## Տարածվածություն
Հայաստանում հանդիպում է Դարեղեգիսի (Աուշ, Շատին, Թերփ, Խաչիկ, Բարձրունի, Ալայազի կիրճ, Հերհեր) և Զանգեզուրի (Անգեղակոթ) ֆլորիստիկական շրջաններում։ Աճում է նաև Նախիջևանում, Հյուսիսարևելյան Անատոլիայում, Հյուսիսարևմտյան Իրանում։

## Էկոլոգիա
Աճում է միջին լեռնային գոտում՝ ծովի մակարդակից 1300-1900 մ բարձրությունների վրա, լեռնալանջերի քարքարոտ, երբեմն ավազոտ տեղերում, չոր նոսր անտառներում։ Ծաղկում է ապրիլ-մայիս ամիսներին, պտղակալում՝ մայիս-հունիսին։

## Պահպանութոյւն
Վտանգված տեսակ է։ Տարածման շրջանի մակերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս։ Տեսակին սպառնում է անհետացման վտանգ։ Հայաստանի Կարմիր գրքի առաջին հրատարակության մեջ ընդգրկված է որպես հազվագյուտ տեսակ։ CITES-ի Բեռնի կոնվենցիաների հավելվածներում բացակայում է։

Պահպանության միջոցառումներ չեն իրականացվում։

## Ծանոթագրություններ

Կատեգորիա:Կրիտիկական վիճակում գտնվող տեսակներ
Կատեգորիա:Ծածկասերմեր
Կատեգորիա:Խաչածաղկավորներ
Կատեգորիա:ՀՀ Կարմիր գրքում գրանցված բույսեր
Օսկանց

**Օսկանց**, լեռ Անտիպոնտական լեռնաշղթայի սրևելյան հատվածում, Ծաղկավետ լեռների հարավ-արևելյան մսւսում, Էրզրում քաղաքից մոտ 40 կմ հյուսիս-արևելք, Կանդի լեռնագագաթից 4-5 կմ հյուսիս։ Նշանակված է Կովկասի 5-վերստանոց քարտեզում։

## Ծանոթագրություններ

Կատեգորիա:Էրզրումի մարզի լեռներ
Կատեգորիա:Անտիպոնտական լեռնահամակարգ
Լոռեցի Սաքոն

«**Լոռեցի Սաքոն»**, Հովհաննես Թումանյանի պոեմը, որը գրվել է 1889-1902 թվականներին։ Պոեմը պատմում է Սաքոյի մասին, որը պոեմի վերջում խելագարվում է։

## Պատմություն
«Լոռեցի Սաքո» պոեմը առաջին անգամ հրատարակվել է Մոսկվայում լույս տեսնող Բանաստեղծություններ ամսագրի՝ 5-20 էջերում։ Պոեմը երկրորդ տարբերակը առանձին գրքով տպագրվել է 1896 թվականին՝ Թիֆլիսում։

Պոեմի առաջին տարբերակը Թումանյանը գրել է 1889 թվականին։

Պոեմի առաջին և երկրորդ հրատարակությունների մեջ Թումանյանը տողատակերում ծանոթագրություններ է տվել, որտեղ բացատրել է գյուղական կենցաղի և բարբառի հետ կապված բազմաթիվ հասկացություններ։

## Սյուժե
Սաքոն մի հուժկու հովիվ էր, որից անգամ գող ու գազաններն էին վախենում։ Սաքոն մի ընկեր ունի, որի հետ ամեն անգամ պահպանում է հոտը, սակայն այդ անգամ նրա ընկերը այդտեղ չէր, գուցե կարոտել էր իր նշանածին կամ էլ զոքանչի ձվածեղ էր ուզում ուտել։

Սաքոն միայնակ նստել էր բուխարու մոտ և հիշում իր տատի պատմությունները.

Ու հիշելով այս ամենը՝ Սաքոն սկսում է ամեն բանից վախենալ․ նրան թվում էր, որ դռան հետևից մեկը իրեն է մատնացույց անում։ Ի վերջո Սաքոն խելագարվում է։

## Տես նաև
* Քաջ Նազարը
* Գիքորը
* Անուշ
* Աղքատի պատիվը

## Ծանոթագրություններ

Կատեգորիա:Հովհաննես Թումանյանի պոեմներ
Աիսսա Մայգա

**Աիսսա Մայգա** (, ), Սենեգալում ծնված ֆրանսիացի դերասանուհի։

## Կենսագրություն
Աիսսա Մայգան ծնվել է Սենեգալի Դակար քաղաքում, հայրը Մալիից է, մայրը՝ Սենեգալից։ Մոր հետ հեռացել են Սենեգալից և հաստատվել Ֆրանսիայի Ֆրեսնես կոմունայում, որտեղ ապրել է մինչև ինը տարեկան։ Շատ երիտասարդ տարիքում հետաքրքրություն է ցուցաբերել ֆիլմերի հանդեպ և չէր բավարարվում միայն ֆիլմ դիտելով։ Թատրոն կատարած դպրոցական այցի ժամանակ թատրոնում նա կարողանում է հեռանալ ուսուցչից և բեմ դուրս գալ։ Ավագ դպրոցում սկսել է դերասանական առաջին դասընթացները Դեյզի Ֆայեի հետ։ 14 տարեկանում երեք տարի շարունակ ուսուցիչը նրան ընդգրկել է «Ամենաերկար գիշերը» (1992) երաժշտական կատակերգությունում և հայտնվել է Մոգադոր թատրոնում և Follies Bergères-ում։

Ավագ դպրոցն ավարտել է թատերական գիտելիքներով և աշխատել է Զիմբաբվեում` Էրիկ Կլուեի Le royaume du passage-ում 19 տարեկան հասակում։ Զիմբաբվեում տեղացի դերասանների հետ աշխատելով, Աիսսա Մայգան հայտնաբերել է փողոցի թատրոնը և որոշել է դերասան դառնալ։

## Գործունեություն
Աիսսա Մայգան առաջին անգամ նկարահանվել է Դենիս Ամարտի Saraka Bô ֆիլմում, 2000 թվականին խաղացել է ապստամբ երիտասարդ աղջկա դեր։ Խաղացել է բազմաբնույթ դերեր։ 1999 թվականին աշխատել է «Նոր ալիք»-ի տնօրեն Ալեն Տանների հետ։

Ալեքսանդր Ժարդինի 2001 թվականի Le Prof կատակերգությունում աշխատել է Ժան-Հյուգ Անգլադի հետ, խաղացել ուսանողի դեր։ Այնուհետև աշխատել է Մուրիել Ռոբինի և Ֆեջիրա Դելիբայի հետ Մերիլին ֆիլմում, որն առնչվում է սոցիալական և տնտեսական անհավասարությանն ու համերաշխությանը։ 2005 թվականին ևս մեկ անգամ համագործակցել է Կաշե Հանեկեի հետ, հանդես եկել Ժուլիետ Բինոշի, Դանիել Օթոյի և Դենիս Պոդալիդեսի հետ։ Նկարահանվել է մի շարք հեռուստատեսային շարքերում։

### Հաջողություններ
2007 թվականին Մելե դերի համար առաջադրվել է Սեզար մրցանակի որպես լավագույն դերասանուհի։ Այս դերում նա երգել է Քրիստի Ազումայի «Naam» երգը, առանց լեզվին տիրապետելու։

Թեև հաջողություններ է ունեցել բազմաթիվ ֆիլմերում, հանդես է եկել նաև բեմում՝ խաղալով Brooklyn Boy (2004), Les grandes personnes ներկայացումներում։

Խաղացել է աֆրիկացի մոր դեր, որը պատմում է աֆրիկացի մտավորականների ներգաղթի պատմությունը ֆրանսիացի ռեփերի աչքերով 2016 թվականի Bienvenue à Marly-Gomont ֆիլմում։

### Միջազգային գործունեություն
2012 թվականին Աիսսա Մայգան հանդես է եկել Քրիստինա Կոմենչինիի «Bianco e Nero» ֆիլմում Տիերի Էբոնեի հետ և արժանացել երկու մրցանակների՝ «Cinema i Done» և «Festival de Bastia»:

Նա նաև Միկի Դուբեի Comatose- ի հավաքածուն էր  2016 թվականին Հարավային Աֆրիկայում ընդգրկվել է Միկի Դուբեի Comatose-ի հավաքածուում։

## Թատրոն

## Ֆիլմագրություն

## Ծանոթագրություններ

Կատեգորիա:Արվեստի և գրականության ֆրանսիական շքանշանի ասպետներ
Կատեգորիա:Թատրոնի ֆրանսիացի դերասանուհիներ
Կատեգորիա:Սենեգալցի դերասանուհիներ
Կատեգորիա:Ֆեմինիստ արվեստագետներ
Կատեգորիա:Ֆրանսիացի դերասանուհիներ
Կատեգորիա:Ֆրանսիացի կինոդերասաններ
Կատեգորիա:Ֆրանսիացի կինոդերասանուհիներ
Կատեգորիա:Ֆրանսիացի կինոռեժիսորներ
Կատեգորիա:Ֆրանսիացի հեռուստատեսային դերասանուհիներ
Սև գետ (գետ, Սև ծով)

**Սև գետ**, *Կարադեր, Կարադերե, Ղարադերե, «Սեավ ձոր»*, գետ Սև ծովի ավազանում։ Սկիզք է առնում Պոնտական լեռնահամակարգի հյուսիսային անտսաապատ լանջերից և ծովն է թափվում Տրապիզոն քաղաքից 25 կմ արևելք։ Գետի հովտում մինչև 1915 թ - կային զուտ հայաքնակ 36 գյուղեր, որոնց բնակիչնհյւը, ըստ ավանդության, գաղթել էին Հայաստանի Անի մայրաքաղաքից։ 1915 թ. այս շրջանի հայ բնակչությունը զանգվածաբար ոչնչացվեց թուրքերի ձեռքով։

## Ծանոթագրություններ

Կատեգորիա:Գյումյուշխանե նահանգ
Կատեգորիա:Թուրքիայի գետեր
Կատեգորիա:Սև ծովի ավազանի գետեր
Կատեգորիա:Տրապիզոնի մարզ
Մաճիխել

**Մաճիխել**, գետ, Ճորոխի աջակողմյան վտակը։ Տարածքում է գտնվում Բագինա լեռնարոտավայրը։

## Անվանումներ
Գետը հայտնի է նաև Մաշախելի, Մաչախելիս-Ծղայի, Մաչալիս–ցխլի* (, *Մաճախելիսծղալի''; ) անուններով։ 

## Ջրագրություն
Սկիզբ է առնում Կարճխալ ու Աինդիետ լեռներից և Բաթումից մոտ 16 կմ հարավ–արևելք, Մարադիտի գյուղի դիմաց աջից միանում է Ճորոխին։ Ավազանն ամբողջապես անտառապատ է լեռնային է ու ջրառատ։ Ունի բազմաթիվ վտակներ, այդ թվում՝ ձախակողմյան Գորգացեի գետակը։ Երկարությունը 50 կմ է։

## Ծանոթագրություններ

Կատեգորիա:Թուրքիայի գետեր
Կատեգորիա:Վրաստանի գետեր
Կատեգորիա:Ճորոխ գետի վտակներ
Կատեգորիա:Ասիայի միջազգային գետեր
Վիկի Լյուիս

**Վիկի Լյուիս** (, ), ամերիկացի դերասանուհի։

## Անձնական կյանք
Վիկին և նրա քույրը՝ Դենիսը, ծնվել են Ցինցինատիում Մարլին և Ջիմ Լյուիսների ընտանիքում։ Լյուիսն ավարտել է Անդերսոնի միջնակարգ դպրոցը 1978 թվականին, իսկ հետո ուսումնասիրել է թատերական արվեստը կոնսերվատորիայում (Օհայո նահանգի Ցինցինատի քաղաքում)։ Դիպլոմն ստանալուց հետո նա մեկնում է Նյու Յորք, որտեղ սկսում է աշխատել հեռուստատեսությունում և հանդես է գալիս տարբեր ներկայացումներում, ներառյալ Բրոդվեյի թատրոնի ներկայացումները։

Լյուիսն երկար ժամանակ հանդիպում էր Նիկ Նոլթիի հետ, որի հետ ծանոթանում է «Ես համաձայն եմ ամեն ինչի» ֆիլմի նկարահանման աշխատանքներին, բայց նրանք բաժանվում են։ Այժմ նա ամուսնացած է  հնչյունային օպերատոր Ֆիլիպ Ալենի հետ։

## Կարիերա
Նրա կարիերան սկսվում է սերիալներում էպիզոդիկ դերերով, իսկ առաջին ֆիլմը, որում նա դեր է խաղացել, եղել է Բրուքս Ջեյմսի «Ես համաձայն եմ ամեն ինչի» ֆիլմը։ Կինոյում, դերերից բացի, նա արձագանքել է մուլտֆիլմերի, նաև խաղացել է մյուզիքլներում (Բրոդվեյան մյուզիքլներ, «Չիկագո», «Սև կաշվե փայլուն կոշիկները իսկապես արտացոլում են», «Սնուպի», «Անիծված յանկի» և «Դաժան փորձություններ»)։

2010 թվականին Լյուիսը թողարկել է իր «Արևելքը կեսգիշերին»  հնչյունային ալբոմը։ Իր երգերին զուգահեռ՝  նա ալբոմում ներառել է  ուրիշ կատարողների երգեր։

## Ծանոթագրություններ

## Արտաքին հղումներ
* Պաշտոնական կայք 
* 

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի երգչուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
KBS World

«**KBS World**», հարավկորեական KBS հեռուստատեսային և ռադիոընկերության շուրջօրյա հեռուստաալիք, որը նախատեսված է միջազգային ունկնդիրների համար։ Հաղորդումների մեծ մասը հեռարձակվում է կորեերեն լեզվով անգլերեն ենթագրերով։

Հիմնական հեռուստաալիքից բացի, որի գլխավոր գրասենյակը գտնվում է Սեուլում, կան նաև երկու առանձին հեռուստաալիքներ «KBS World» անվանումով` ԱՄՆ-ի և Ճապոնիայի համար, որոնք գտնվում են համապատասխանաբար ամերիկյան և ճապոնական բաժանմունքների կառավարման ներքո։ 2012 թվականին Կանադայի «KBS World»-ը վերանվանվել է «All TV K»-ի։

## Նախապատմություն
Մինչև «KBS World»-ը KBS ընկերությունը արդեն միջազգային ալիք ուներ, որը կոչվում էր «TV Korea» և հեռարձակումը սկսել էր 2001 թվականին։ «TV Korea»-ի ունկնդիրները էթնիկ կորեացիներ և Կորեայի քաղաքացիներ էին, ովքեր ապրում էին արտասահմանում։ Հեռուստաալիքը նաև տարբեր երկրների հեռուստաընկերությունների կորեական նորություններ և հեռուստաֆիլմեր էր տրամադրում ցածր գներով։ Թեպետ  «KBS World»-ը ապագայում` «TV Korea»-ն շուրջօրյա չէր, այն տարբեր երկրներում մեծ լսարան էր գրավել և ուրախությամբ էր ընդունվել ամբողջ աշխարհում։ Արձագանքելով պահանջարկին՝ KBS-ը որոշեց ստեղծել շուրջօրյա միջազգային ալիք։ «TV Korea»-ն  կազմացրվեց, իսկ փոխարենը ստեղծվեց «KBS World»-ը։

## Պատմություն
Հեռուստաալիքը հեռարձակվում է 2003 թվականի հուլիսի 1-ից։ Ի տարբերություն «TV Korea»-ի, որը օրինակ արբանյակ չուներ, որպեսզի Եվրոպայում նորությունները հեռարձակեր իրական ժամանակով, «KBS World»-ի միանգամից ստեղծվեց համապատասխան ենթակառույցներով հեռարձակման համար։

2003 թվականից սկսած, 10 տարվա ընթացքում, հեռուստաընկերության լսարանի թիվը հասավ 2,3 միլիարդ մարդու։

## Հաղորդումներ
Բացի անգլերեն հեռարձակվող նորություններից և այլ ծրագրերից, ալիքը ցույց է տալիս հաղորդումներ, որոնք նախատեսված են կորեացի ուկնդիրների համար և հեռարձակվում են  «KBS1» և «KBS2» ալիքներով։ Ժանրերի շարքը լայն է, օրինակ ամենահայտնիները  KBS ընկերության հեռուստասերիալները և ֆիլմերը, ժամանցային հաղորդումներն են, այդ թվում նաև կորեական փոփ երաժշտությանը նվիրված վավերագրական ֆիլմերը, սպորտը և երեխաների համար նախատեսված հաղորդումները։ Հաղորդումները ցուցադրվում են կորեերոնով, անգլերեն ենթագրերով։

«KBS World»-ը արտադրում է նաև վավերագրական ֆիլմեր, մանրամասն և խորը ծրագրեր` կորեական մշակույթի և տեխնոլոգիայի մասին, որոնք նախատեսված են ողջ աշխարհում Կորեայի դրական կերպարի բարելավմանն և պահպանմանը։

Նորությունների ծրագրերը անգլերենով ստեղծվում են հատուկ «KBS World»-ի համար և կոչվում են «KBS World News Today»:

## Տես նաև
* KBS

## Ծանոթագրություններ

## Արտաքին հղումներ
*  

Կատեգորիա:Կորեերեն հեռուստաալիքներ
Կատեգորիա:Հարավային Կորեայի հեռուստաընկերություններ
Կատեգորիա:Հեռուստաընկերություններ այբբենական կարգով
Ծամնդավ (գետ)

**Ծամնդավ**, *Զամանդ, Զամանդի, Զամանդիչայ, Զամանթ, Զամանթը, Զամանթի, Զամանթիսու, Զամանտիսու, Ծամանդավ, Ծամանդի, Պարկտիս, Սամանդի, Սամանդիսու*, գետ Միջերկրական ծովի ավազանում, Կիլիկիայում, Սեյհան գետի արևմտյան ճյուղը։ Ակիզբ է առնում Կեսարիայից հյուսիս-արևելքում գտնվող Կալեդաղ լեռից և հոսում է դեպի հարավ՝ ոռոգելով Թոմարզայից մինչև Տավրոսի ստորոտներն ընկած հարթավայրրը, որը Կեսարիայի գավառի միակ բարեբեր հողամասն է։ Ստորին հոսանքի շրջանում կտրուկ թեքվում է արևելք և միանում Սարոսի արևելյան ճյուղին՝ Սարանսուին։ Այժմ կոչվում է *Ջամանդի* (*Սամանդի*)։ Ուսումնասիրողներից շատերը (Ն. Ադոնց, Ա. Ալպոյաճյան և ուրիջներ) Ծամնդավ նույնացնում են Ստրաբոնի հիշատակած *Կարմալաս* գետին։ Սրա ափին է գտնվում համանուն բերդաքաղաքը։

## Ծանոթագրություններ

Կատեգորիա:Թուրքիայի գետեր
Կատեգորիա:Սեյհան գետի վտակներ
Լևոն Սահակյան (գրող)

**Լևոն  Սահակյան** (), բանաստեղծ, ազատամարտիկ, Հայաստանի գրողների միության անդամ, Հայաստանի գրողների միության Սյունիքի մասնաճյուղի ղեկավար։

## Կենսագրություն
Լևոն Սահակյանը ծնվել է 1955 թվականի հունվարի 26-ին, Գորիսի շրջանի Ակներ համայնքում։  Սովորել է Վերիշենի միջնակարգ դպրոցում։ Ավարտել է Կապանի շինարարական տեխնիկումը և Գորիսի «Սյունիք» համալսարանը՝ տնտեսագետի մասնագիտությամբ։ 1973-1975 թվականներին ծառայել է ԽՍՀՄ զինված  ուժերում։  Բանաստեղծություններ սկսել է գրել տասներեք տարեկանից։ 1988 թվականին  նշանակվել է Ակների կամավորական ջոկատի շտաբի պետ։ Կռվել է նաև Շուռնուխի, Լաչինի և Հորադիսզի շրջանում։

## Աշխատանքային գործունեություն
1992 թվականին դարձել է երկրապահների միության անդամ։ 1976 թվականից անդամակցել է «Սյունիք» գրական միավորմանը (նախագահ՝ արձակագիր Սուրեն Այվազյան) ։ 1995 թվականին դարձել է Հայ գրողների միության անդամ։ 2013 թվականին դարձել է Հայաստանի գրողների միության անդամ։  Աշխատել է նաև Ակների համայնքապետարանում որպես աշխատակազմի ղեկավար։

## Ընտանիք
Ամուսնացած է, ունի 2 որդի, մեկ դուստր և վեց թոռ։

## Հրատարակված գրքեր
* «Հանուն հավատի» 1991 թվական
* «Կատակում է Գորիսը» 1994 թվական
* «Հավատի խորան» (1996)
* «Ակների պատմություն» (2000)
* «Գորիսյան ժպիտներ» (2002)
* «Թռիչքներ» (2003)
* «Գրամատյան» (2006)
* «Ուղեծիր» (2010)
* «Բանաստեղծություններ» (2013)
* «Ընտրանի» (2015)
* «Երկեր» (2016)

## Ծանոթագրություններ

Կատեգորիա:Հայ բանաստեղծներ
Կատեգորիա:Հայ ազատամարտիկներ
Կատեգորիա:Հայաստանի գրողների միության անդամներ
Ազատության շեմին

մինի|Ռենե Մագրիտի ստորգրությունը
**«Ազատության շեմին»** (Ֆրանսերեն *Au seuil de la liberté*)  վերաբերում է Բելգիացի սուրելաիստ նկարիչ Ռենե Մագրիտի  կողմից յուղաներկով նկարված երկու  կտավներին։ Աշխատանքը պատկերում է մի ընդարձակ սենյակ, որի պատերին վահանակներով պատված են տարբեր տեսարաններ կամ պատուհաններ։ Յուրաքանչյուր վահանակ բացահայտում է տարբեր առարկա՝ երկինք, կրակ, անտառ, շենքի ճակատային մաս, զարդային նմուշ, կանացի մարմնաքանդակ, և տարօրինակ մետաղական հյուսվածք, որը  ունի հատկանշական գնդաձև զանգեր (Մագրիտի համար սովորական տարր)։ Սենյակի ներսում կա թնդանոթ։

Բնօրինակը ավարտին է հասցվել 1929 թվականին և ներկայումս Ռոտերդամում՝ Բոյմանս վան Բյոնինգենի թանգարանում, գտնվող  հավաքածուի մի մասն է կազմում : Երկրորդ տարբերակը պատվիրվել է 1937 թվականին Մագրիտիի հովանավոր Էդվարդ Ջեյմսի կողմից։ Այս տարբերակի համար, կողմնորոշումը փոխվեց հորիզոնականից ուղղահայաց, որը հանգեցրեց պատկերված սենյակի տարածքի ավելացմանը։ Այն ներկայումս ցուցադրվում է Չիկագոյի արվեստի ինստիտուտում։

1983 թվականին ամերիկացի կոմպոզիտոր և շեփորահար Մարկ Այշեմը ստեղծեց մի երաժշտական  ստեղծագործություն, որը անվանվեց այս նկարի պատվին։ 1996-2008 թվականներին Ազգային հանրային ռադիոն օգտագործեց Այշեմի ստեղծագործությունը «Առավոտյան հրատարակություն» հաղորդման ժամանակամար, որպես Անկախության օրվա տարելիցին նվիրված Անկախության հռչակագրի ընթերցման ֆոնային երաժշտություն։

## Ծանոթագրություններ

Կատեգորիա:1937 նկարներ
Կատեգորիա:Չիկագոյի արվեստի ինստիտուտի նկարներ
Կատեգորիա:Ռենե Մագրիտի նկարներ
Բեթսաիդա

**Բեթսաիդա** (**Բեթ-Սայդա** (, *«ձկնորսի տուն»*), (), կազմված է Իսրայելի երկու քաղաքների անուններից, որոնք հիշատակվում են Նոր Կտակարանում։ Ըստ Ավետարանի, այդ քաղաքներ է այցելել Հիսուս Քրիստոսը, նրա կողմից կատարված մի շարք հրաշագործություններ կատարվել են հենց այդ քաղաքներում (օրինակ, Ավետարան ըստ Մատթեոսի և այլն), և այն իր նշանակությունն է ունեցել քաղաքի անվանման համար։ 
Բացի հունական Բեթսաիդա  անվանումից,  գործածվում են նաև հրեական Կասր ալ-Յահուդ և արաբերեն` *Մարտաս* անվանումները։

## Բեթսաիդա Յուլյա
Քաղաքն  իր անունը ստացել է` ի պատիվ Օգոստոս կայսրի աղջկա՝ Յուլյայի։ Քաղաքը գտնվում էր Գալիլեյան լճի արևելյան ափին։  Այժմ այնտեղ մի քանի ավերակներ են մնացել։

## Գալիլեյան Բեթսաիդա
thumb|ձախից|Բեթսաիդա.Kinneret1
thumb|ձախից|Բեթսաիդա
thumb|ձախից|Բեթսաիդա. Majrase
thumb|աջից|Բեթսաիդա
thumb|աջից|Բեթսաիդա. Umm Rasas House
thumb|աջից|Բեթսաիդա, 2011թվական
Տեղակայված է Հորդանան գետից դեպի հյուսիս-արևմուտք, Գալիլեյան լճի արևելյան մասում, Կափառնայում և Խորազին քաղաքների մոտակայքում։ Ըստ Ավետարանի, Գալիլեյան Բեթսաիդան եղել է Անդրեաս, Պետրոս և Փիլիպպոս առաքյալների ծննդավայրը։

## Պատկերասրահ
Վերջին ժամանակներս Բեթսաիդան դարձել է զբոսաշրջության և քրիստոնեական կարևորագույն կենտրոն։ 2011 թվականին  Իսրայելի և Հորդանանի միջև առաջացած կոնֆլիկտի պատճառով քաղաքը չէր կարող ընդունել արտերկրից եկող զբոսաշրջիկներին, այդ պատճառով քրիստոնեա զբոսաշրջիկնրի  այցելությունների նոր վայր ընտրվեց, որն էլ կոչվեց Յարդենտ։

File:Baptism Site.jpg| «Բեթսաիդա» 2012 
File:Bethany (5).JPG| (31°50′18″. 35°32′21″ )
File:KasserAlYahud4.jpg|Գյուղական եկեղեցի «(31°50′13″ , 35°32′50″ )
File:Kasser Al Yahud2014.jpg|Բեթսաիդա, 2014 


## Ծանոթագրություններ

## Գրականություն
* Вифсаида // Библейская энциклопедия архимандрита Никифора, 1891 թվական
* 
* Вифсаида // Православная энциклопедия

## Արտաքին հղումներ

Կատեգորիա:Իսրայելի հին քաղաքներ
Կատեգորիա:Նոր Կտակարանի քաղաքներ
Izumi Garden Tower

thumb|Терраса Izumi Garden Tower
[thumb|Ճապոնիայի առաջին արտաքին վերելակը՝ արտադրված [Toshiba ընկերության կողմից]]
, երկնաքեր՝ տեղակայված Ճապոնիայի Տոկիո քաղաքի Մինատո շրջանի Ռոպոնգի 1-6-1 թաղամասում։ Աշտարակում տեղակայված են բնակելի հարկաբաժիններ, հյուրանոց, ֆիտնես կենտրոն, օֆիսներ, խանութներ և ռեստորաններ։ Շինարարությունն ավարտելու պահին՝ 2002 թվականի հունիսի 30-ին, երկնաքերը Մինատո շրջանի ամենաբարձր շենքն էր, բայց արդեն 2003 թվականին իր բարձրությամբ զիջեց Roppongi Hills Mori Tower երկնաքերին։ Ստացավ շինարարության բնագավառի մրցանակ։ Izumi Garden Tower-ը կառուցվել է 1999 թվականի մարտի 16-ից մինչև 2002 թվականի հունիսի 30-ը, երկնաքերի բարձրությունը 216 մետր է, ունի 45 հարկ՝ գետնի վրա, և 2-ը՝ ստորգետնյա։ Այն ունի բացառիկ աստիճանակարգված ձև, ամբողջությամբ ապակեպատ վերելակ, որը գտնվում է շենքից դուրս։ Երկնաքերի ստորգետնյա հարկն անմիջականորեն կապված է Ռոպոնգի-Իտյոմո կայարանի, Նամբոկու մետրոյի գծի և Tokyo Metro-ի հետ։ Երնաքերի փոխարեն ենթադրվում էր ճապոնացի գրող Կաֆու Նագաիի տունը կառուցել, այդ իսկ պտաճառով երկնաքերի ներսում տեղադրեցին հուշատախտակ։

## Տես նաև
* Ճապոնիայի ամենաբարձր կառույցների ցանկ

## Ծանոթագրություններ

## Արտաքին հղումներ
* Официальный веб-сайт 
* Карта 
* Izumi Garden 
* Izumi Garden Tower  Sumitomo Realty & Development
* http://www.konoike.co.jp/works/detail/000301.html 
* http://architectural-glass.jp/spm-report/izumi-garden/
* Izumi Garden Tower, Токио SkyscraperPage.com

Կատեգորիա:Երկնաքերներ
Կատեգորիա:Ճապոնիայի շենքեր և կառույցներ
Գրեմուչի (աղբյուր)

**«Գրեմուչի»** (), աղբյուր, բնության տեղական նշանակության հուշարձան։ Գտնվում է Ռուսաստանի Դոնի Ռոստով քաղաքի Երկաթուղային շրջանում, արևմտյան բնակելի զանգվածում։

## Նկարագրություն
«Գրեմուչի» աղբյուրն անվանում են Գրեմուչի (Քչքչան) աղբյուր, պարզապես Գրեմուչկա կամ Դոնի Աստվածածնի սրբապատկերի Սուրբ աղբյուր։ Համաձայն առասպելի՝ այն «Քչքչան» է անվանել Պետրոս I-ը, երբ անցնելիս լսել է աղբյուրի ջրերի ուժեղ աղմուկը։ Աղբյուրը գտնվում է Սուրբ Սերաֆիմ Սարովսկու տաճարի մոտ, նրա հրաշագործ ուժը կապում են Դոնի Աստվածածնի սրբապատկերի հետ։ Աղբյուրից հետո սկսվում է երկաթուղին։

Առաջին անգամ «Գրեմուչի» աղբյուրը նկարագրել է հայտնի երկրաբան և հնէաբան պրոֆեսոր Վլադիմիր Վլադիմիրովիչ Բոգաչովը 1919 թվականին հրատարակված Ռոստովի շրջակայքի երկրաբանական ուղեցույցում։ Նախկինում աղբյուրն իսկապես քչքչացել է ամբողջ շրջակայքով։ Այն թափվել է բավական մեծ բարձրությունից հսկայական ճնշման տակ։ Թափվող ջրի աղմուկը լսելի է եղել նրան մոտենալուց շատ առաջ։

1990-ական թվականներին «Գրեմուչի» աղբյուրը սրբագործվել է և օծվել։ Եկեղեցին այստեղ մեծ սպիտակ խաչ է տեղադրել։ Կառուցվել է ուղեսյուն, իսկ ջուրը մտցվել է խողովակների մեջ։ Աղբյուրի մոտ կառուցվել են երկու լողավազան և աստիճաններ, տեղադրվել են նստարաններ։ Լողավազանները խոր չեն։ Մեկը փոքր է, մանկական, խորությունը մեկ մետրից պակաս է։ Մյուսը մեծահասակների համար է՝ փոքր-ինչ մեծ ու խոր։ Լողալ նրանց մեջ չի հաջողվի, բայց սուզվել հնարավոր է։ Լողավազանից դուրս գալիս ջուրը հոսում ոչ մեծ գեղեցիկ ջրվեժի տեսքով։ Ջուրը զուլալ է, թափանցիկ և համարվում է բուժիչ։

Աղբյուրն ունի ջրի ուժեղ ճնշում և ձմռանը չի սառչում։  Աղբյուրի ջուրը պարզ է ու սառը, նրա ջերմաստիճանը կլոր տարի 10 աստիճան է։ Աղբյուրը ժողովրդականություն է վայելում բնակչության շրջանում, նրա ջուրն օգտագործվում է խմելու և լողանալու համար։ Գրեմուչկայում լողանում են նույնիսկ Ջրօրհնեքի սառնամանիքներին։ Իսկ Ջրօրհնեքի ժամանակ աղբյուրից հավաքած ջուրը չի փչանում ամբողջ տարի։ Աղբյուրը խնամված է, կահավորված հանդերձարաններով և ոչ մեծ ավտոկայանատեղով։

## Անցուղի
Աղբյուրին կարելի է հասնել ոտքով Ստաչկայի պողոտայից։ Մոտակայքում գտնվում են երկաթուղային ուղիները և Ռոստով-Բերեգ կայարանը։ Պրիվոկզալնայա և Ամբուլատորնայա փողոցներում տեղադրված են աղբյուրի ցուցանակները։

## Պատկերասրահ

Гремучий родник.jpg|«Գրեմուչի» աղբյուրն աշնանը
Гремучка.jpg|«Գրեմուչի» աղբյուրը
Гремучка осенью.jpg|«Գրեմուչի» աղբյուրն աշնանը


## Ծանոթագրություններ

## Արտաքին հղումներ
* Гремучий источник
* Гремучка Ростов
* Родник «Гремучий» 
* Родники Ростова-на-Дону
* Родники Ростова: Гремучий источник

Կատեգորիա:Աղբյուրներ այբբենական կարգով
Կատեգորիա:Դոնի Ռոստովի տեսարժան վայրեր
Ջահան (գետ)

**Ջահան**, *Բիռամոս, Բյուռամոս, Գյուռամոս, Գյուվռամոս, Երմոն, Ճեյհան, Ճիհան, Ճիհանե, Ճիհուն, Ճիյհուն, Պիռամես, Պիռամոս, Պիրամ, Պիրամյուս, Պիրամոս, Պիրան, Պյուռամիս, Պյուռամոս, Պյուռանոս, Պյարամիս, Պյուրամոս, Պուրամուս, Ջաիհան, Ջահուն, Ջեյխան, Ջեյհան, Ջեյհուն, Ջիհան, Ջիհուն, Ջիուն, Ջհան, Փիրամոս, Փիրամուս*, գետ Միջերկրական ծովի ավազանում` Կիլիկիայի արևելյան մասում։ Հնում կոչվում էր Պիռամոս (Պյոռամոս)։ Երկարությունը 474 կմ է, ավազանը՝ 21200 կմ²։ Կիլիկիայի ամենաջրառատ գետն է։ Կազմվում է Կիլիկյան Տավրոս լեռնաշղթայի լանջերից սկիզբ առնող 3 գետակների (Խուրմա, Կոկիսոնի գետ, Սյոգութլու) միավորվելուց։ Նեղ ձորերով ու կիրճերի միջով հոսում է դեպի հարավ՝ իր մեջ ընդունելով մի շարք վտակներ, այդ թվում՝ Զեյթունի գետը, Անդրունը, Ագար Յարունսու և այլն։ Մտնելով Դաշտային Կիլիկիա` Ջահանի ընթացքը դանդաղում է. այստեղ աջ կողմից իր մեջ է ընդունում Կապանի և Սսի գետերը, իսկ ձախ կողմից՝ Բուլանըկ և Կարասուն գետերը։ Ստորին հոսանքի շրջանում Ջահան գետը թեքվում է դեպի արևելք և, շատ չանցած, թափվում Հայոց ծոցը։ Հնում Ջահան գետը ծովն էր թափվում այժմյան գետաբերանից մոտ 45 կմ արևմուտք։ Նավարկելի է եղել. ծովային նավերը գետի ընթացքով հասել են մինչև Մամեստիա քաղաք։ Սակայն այժմ Կիլիկիայի ափերը մերկանալու և գետի քերած տիղմի կուտակման պատճառով Ջահան գետը դարձել է ոչ նավարկելի։

## Ծանոթագրություններ

Կատեգորիա:Կիլիկիայի գետեր
Կատեգորիա:Միջերկրական ծով թափվող գետեր
Կատեգորիա:Քահրամանմարաշի մարզ
Կոկիսոն (գետ)

**Կոկիսոն**, *Գյոքսու, Կյոքսու, Կոկիսոնի գետ, Կուկուսոս*, գետ Միջերկրական ծովի ավազանում, Կիլիկիայում, նրա Ջահան գետը կազմող երեք ճյուղերիք արևելյան ճյուղր։ Գետի երկարությունը 115 կմ։

Հոսում Է Կոկիսոնի դաշտով, համանուն քաղաքի մոտով, այնուհետև գալարվելով ոլորապտույտ հասնում է Ալբիստանի հարավային կողմը և խառնվում Ջահանի գլխստվոր ճյուղին։ Հիշատակում է Կոստանդին Ծիրանածինը (X դ.) Բարսեղ I-ի արևելյան արշավանքների կապակցութեամբ։ Թուրքերն անվանել են՝ *Գյոքսու*։

## Ծանոթագրություններ

Կատեգորիա:Թուրքիայի գետեր
Կատեգորիա:Ջահան գետի վտակներ
Կատեգորիա:Քահրամանմարաշի մարզ
Օվախ

**Օվախ**, լեռ Վրաստանի Սամցխե-Ջավախեթի մարզում, Ախալքալաքի սարավանդում, Ախալքալաք քաղաքից 18 կմ հարավ, Խանչալի լճից արևմուտք։ Նշանակված է Կովկասի 5-վերստանոց քարտեգում։

## Ծանոթագրություններ

Կատեգորիա:Վրաստանի լեռներ
Կատեգորիա:Սամցխե-Ջավախքի մարզ
Թիկնապահը (ֆիլմ, 2010)

**«Թիկնապահը»** (), քրեական դրամա՝ նկարահանված ըստ Քեն Բրուենի վեպի, օսկարակիր սցենարիստ Վիլյամ Մոնախանի ռեժիսորական դեբյուտային աշխատանքն է, որ պատմում է նախկին ավազակի և հայտնի կինոաստղի հարաբերությունների մասին։

Մեծ Բրիտանիայում առաջին ցուցադրությունը կայացել է 2010 թվականի նոյեմբերի 26-ին։

## Սյուժե
Իրադարձությունները ծավալվում են Լոնդոնում։ Հարի «Միտչ» Միտչելը ազատվում է բանտից, և իր նախկին համախոհ Բիլլիից հանձագործ անցյալին վերադառնալու առաջարկ է ստանում։ Նրանք շորթումով են զբաղվում, գումար կորզելով ներգաղթյալներից։ Միտչը տեղեկանում է, որ իր հին ծանոթ անտուն Ջոյը նրանց հանդիպումից հետո սպանվել էր երկու դեռահասների կողմից։ Հարին ստիպված համագործակցում է կաշառակեր ոստիկան Բեյլիի հետ, և փրկում քրոջը՝ Բրայոնին, որը մշտապես հայտնվում է քրեական խարդախությունների մեջ։

Միտչին աշխատանքի է վերցնում կինոաստղ Շառլոտան։ Աղջկան հետապնդում են լրագրողները, և նա ստիպված է մշտապես թաքնվել։ Նա դադարեցրել է նկարահանումները և գտնվում է սթրեսի մեջ։ Միտչը ստիպված համատեղում է իր քրեական գործունեությունը և աշխատանքը։ Թիկնապահը տեղեկանում է, որ Ջոնի մահվան մեջ մեղավոր է եիտասարդ, խոստումնալից ֆուտբոլիստ, որին հովանավորում է իր տերը՝ քրեական հեղինակություն Ռոբ Գրանը։ Բիլը համոզում է Միտչին կողոպտել դերասանուհու բնակարանը, բայց Միտչը հրաժարվում, ինչը դուր չի գալիս Ռոբին, նա կարծում է,որ Միտչը անվերահսկելի է։

Շառլոտան և Միտչը փախչում են լրագրողներից ամառանոց, և այնտեղ մտերմանում։ Այս ուղևորությունից հետո Ռոբը Միտչին հանդիպման է կանչում և պնդում է, որ վերջինս պետք է հնազանդվի իրեն։ Ռոբը նրան սպառնում է  Շառլոտայի հետ հանդիպման լուսանկարներով, բայց Միտչը հրաժարվում է աշխատել նրա մոտ։ Միտչը խախտում է թիկնապահի պայմանագիրը։ Շառլոտան խոստանում է Միտչին, որ նա կվերադառնա կինո, և կտեղափոխվի Լոս Անջելես։ Նա խնդրում է Միտչին իրեն միանալ ԱՄՆ-ում։ Միտչը համաձայնում է, բայց նա պետք է ավարտի վերջին գործը։ Միտչը խնդրում է Բրյոնին հեռանալ երկրից, սակայն նա չի ենթարկվում, և Ռոբը նրան սպանում է։

Այն պահին, երբ Միտչը պատրաստվում է թռչել Ամերիկա, նա հանդիպում է այն երկու դեռահասներին, ովքեր սպանել էին Ջոյին։ Նրանցից մեկը՝ ֆուտբոլիստը, որին փնտրում էր Միտչը, նրան դանակի մի քանի հարված է հասցնում։

## Դերերում


## Արտադրություն
Նկարահանումները ընթացել են 2009 թվականի հունիսի 8-ից օգոստոսի 14-ը` ԱՄՆ-ում և Մեծ Բրիտանիայում։

## Ծանոթագրություններ

## Արտաքին հղումներ
* Обзор и критика фильма // Empire
* Обзор и критика фильма // Hollywood Reporter
* 

Կատեգորիա:2010 ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:Ամերիկյան դետեկտիվ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Բրիտանական դետեկտիվ ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական մելոդրամա ֆիլմեր
Կատեգորիա:Լոնդոնում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Լոնդոնում
Օվա (գետ)

**Օվա**, գետ Սև ծովի ավազանում, Էնդերես գետի վաակը։ Սկիզբ է առնում Շապին Գարահիսար քաղաքց 20 կմ հարավ-արևմուտք ընկած շրջանում, հոսում հարավից դեպի արևմուտք և Ախշար դաշտում ձախից միանում Էնդերեսին։

## Ծանոթագրություններ

Կատեգորիա:Թուրքիայի գետեր
Կատեգորիա:Էնդերես գետի վտակներ
Օղի թորողները

**Օղի թորողները** (ռուս.՝ Самогонщики), խորհրդային կարճամետրաժ կատակերգա-արկածային գեղարվեստական կինոնկար, որը նկարահանվել է 1961 թվականին, ռեժիսոր Լեոնիդ Գայդայի կողմից։ Նույն թվականին նկարահանված «Բարբոս շունը և անսովոր մրցավազքը» ֆիլմի հետ միասին, այս կինոնկարն առաջիններից մեկն է, որտեղ նկարահանվել է խարդախ հակահերոսների եռյակը՝ Փորձառուն, Դմբոն և Վախկոտը (Бывалый, Балбес и Трус):

## Սյուժեն
Երեք ընկերները՝ Փորձառուն, Դմբոն ու Վախկոտը, անտառում գտնվող ոչ մեծ տնակում օղի են թորում։ Գործն ընթանում է հաջող և աշխատանքն ավարտելուց հետո ընկերները փորձարկում են իրենց արտադրանքը, իսկ հետո որոշում են կատակ անել։ Նրանք նոր թորված օղու մեջ թաթախված շաքարի կտորը նետում են Բարբոս անունով շան առաջ։ Վիրավորված շունը սկսում է շուռ տալ բոլոր շշերն ու տարաները, թորման սարքից հանում է պարուրակը և այն բերանով բռնած փախչում է անտառ։ Եռյակը սկսում է հետապնդել շանը։ Ի վերջո, երբ նրանք հասնում են միլիցիայի բաժնի մոտ, ապա անմիջապես ձերբակալվում են։

## Դերասանական կազմ

## Նկարահանող խումբ

## Ծանոթագրություններ

## Արտաքին հղումներ
*
*
* ''Օղի թորողները'' at kinoros.ru 

Կատեգորիա:1960-ականների ռուսերեն ֆիլմեր
Կատեգորիա:1961 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Լեոնիդ Գայդայի ֆիլմեր
Կատեգորիա:Խորհրդային արկածային ֆիլմեր
Կատեգորիա:Խորհրդային կինոկատակերգություններ
Կատեգորիա:Խորհրդային ֆիլմեր
Կատեգորիա:Ռուսական ֆիլմեր
Կատեգորիա:Ֆիլմեր շների մասին
Կատեգորիա:Ֆիլմեր, որոնց գործողությունները տեղի են ունենում ԽՍՀՄ-ում
Կատեգորիա:Ֆիլմեր, որոնց գործողությունները տեղի են ունենում Ռուսաստանում
Կատեգորիա:1960-ականների խորհրդային ֆիլմեր
Կատեգորիա:Ֆիլմեր հարբեցողության մասին
Քրիստոֆեր Վելեզ

**Քրիստոֆեր Բրայնտ Վելեզ Մունյոզ** (), ամերիկացի երգիչ՝ ծագումով Էկվադորից, CNCO Բոյ բենդի անդամ։

## Կենսագրություն
Ծնվել է Նյու Ջերսիում՝ ԱՄՆ, և մինչև 18 տարեկան ապրել է Լոխայում, (Էկվադոր) ծնողների հետ։ 2014 թվականին Քրիստոֆերը ստիպված էր արտագաղթել Միացյալ Նահանգներ՝ աշխատանքի և ընտանիքին նյութական աջակցություն ցուցաբերելու համար, այդ ժամանակ աշխատել է որպես կոշիկ մաքրող։ Դրանով վճարում էր վարձը և կարողանում էր ֆինանսապես օգնել մորը։ 18 տարեկանում նա վերադարձել է Միացյալ Նահանգներ, աշխատել է Նյու Ջերսիում տարբեր մասնագիտությամբ։ Նա դիտեց «Լա Բանդա» հաղորդումը (ամերիկյան հեռուստատեսային ծրագիր), և մասնակցեց ռեալիթի շոուին։ 2015 թ. Դեկտեմբերի 13-ին դարձավ Լա Բանդայի առաջին հաղթողը և CNCO- ի առաջին անդամը։

## Լա Բանդա
ԱՄՆ- ում Քրիստոֆերը մասնակցել է «Լա Բանդա» հաղորդման լսումներին, ստացել է հանրության 85% ձայն։ Այնուհետև հնարավորություն ստացավ  ներկայանալ ժյուրիին և կատարեց Ռիկի Մարտինի Տալ Վեզ երգը։ Նրան դատում էին Ռիկի Մարտինը, Լաուրա Պաուսինին և Ալեխանդրո Սանսը։ Ընտանիքից ոչ ոք չկար, քանի որ նրանք Լոխայում էին։ Քրիստոֆերը ստացավ «այո» ժյուրիի երեք անդամներից և կարողացավ անցնել հաջորդ փուլ։ Եթերի ժամանակ նա կատարեց տարբեր երգեր, ինչպիսիք են՝ Սին Բանդերայի «Կիլոմետրերը», Ռեյկի  Creo en ti- ին, Ալեխանդրո Ֆերնանդեսի «Այսօր ես ուզում եմ քեզ»-ը և այլն։

Լա Բանդա պրոեկտը նպաստեց խմբի ձևավորմանը, ինչպես նաև առիթ հանդիսացավ Sony Music Latin-ի հետ պայմանագիր կնքման հինգ տարի ժամկետով։ Երգիչ Ռիկի Մարտինը դարձավ CNCO -ի  մենեջեր։ Մրցանակը օգնեց նաև պուերտոռիկացի ռեփեր Վիսինի հետ երաժշտական արտադրություն ստեղծելուն։

## Ծանոթագրություններ

## Արտաքին հղումներ

Կատեգորիա:Ամերիկացի երգիչներ
Կատեգորիա:Ամերիկացի կոմպոզիտորներ
Կատեգորիա:Ամերիկացի պարողներ
Ռամ Քովինդ

**Ռամ Քովինդ** (, ), հնդիկ պետական և քաղաքական գործիչ։ 2017 թվականի հուլիսի 25-ից Հնդկաստանի նախագահ։

## Կենսագրություն
Մինչ 1993 թվականին քաղաքական գործունեությամբ զբաղվելը, 16 տարի շարունակ աշխատել է որպես փաստաբան Դելիի Գերագույն դատարանում և Հնդկաստանի Գերագույն դատարանում։

2015-2017 թվականներին զբաղեցրել է Բիհարա նահանգի 35-րդ նահանգապետի պաշտոնը։ 1994-2006 թվականներին եղել է պետության խորհրդարանի վերին պալատի՝ Նահանգների խորհրդի անդամ։ 1998-2002 թվականներին եղել է Հնդկական անձեռնմխելի ժողովրդական կուսակցության կաստայի նախագահ։

2017 թվականին առաջադրվել է այժմ իշխող Ազգային-ժողովրդավարական դաշինքի կողմից որպես նախագահի թեկնածու, Քովինդը հաղթանակ տարավ նախագահական ընտրություններում, այսպիսով, դառնալով անձեռնմխելիների կաստայից պետության երկրորդ նախագահը։ Լիազորությունների կատարմանը անցել է 2017 թվականի հուլիսի 25-ից։

## Ծանոթագրություններ

Կատեգորիա:Հնդիկ պետական գործիչներ
Կատեգորիա:Հնդկաստանի նախագահներ
Կատեգորիա:Հնդկաստանի քաղաքական գործիչներ
Կատեգորիա:Պետության գործող ղեկավարներ
Բարբոս շունը և անսովոր մրցավազքը

**Բարբոս շունը և անսովոր մրցավազքը** (), խորհրդային կարճամետրաժ կատակերգա-արկածային գեղարվեստական կինոնկար, որը նկարահանվել է 1961 թվականին, ռեժիսոր Լեոնիդ Գայդայի կողմից՝ Ստեփան Օլեյնիկի բանաստեղծական ֆելիետոնի մոտիվներով։

Ֆիլմն առաջինն էր, որտեղ նկարահանվել է խարդախ հակահերոսների եռյակը՝ Փորձառուն, Դմբոն և Վախկոտը (Бывалый, Балбес и Трус): 1961 թվականին «Լավագույն կարճամետրաժ ֆիլմ» անվանակարգում ներկայացվել է Կաննի կինոփառատոնի «Ոսկյա արմավենու ճյուղ» մրցանակին։

## Սյուժեն
Երեք ընկերները՝ Փորձառուն, Դմբոն ու Վախկոտը, հանգստյան օրերին զբաղվում են որսագողությամբ։ Նրանք ցանկանում են ձկնորսություն անել դինամիտի օգնությամբ։ Երբ գետն են նետում փայտի կտորի վրա ամրացված պայթուցիկը, նրանց շունը փորձում է նետված փայտը վերադարձնել տերերին։ Եռյակն սկսում է խուճապահար փախչել։ Փորձելով փրկվել պայթուցիկը բերանում իրենց հետևող շնից, ի վերջո նրանք բարձրանում են ծառի վրա։ Շունը ծառի տակ թողնելով պայթուցիկը, փախչում է։ Հզոր պայթյունը ցնցում է շրջակայքը, որից տուժվում են նաև որսագողերը։

## Դերասանական կազմ

## Նկարահանող խումբ

## Ծանոթագրություններ

## Արտաքին հղումներ
* «Բարբոս շունը և անսովոր մրցավազքը» ֆիլմը «Մոսֆիլմ»-ի կայքում
* Ֆիլմը КиноТеатр. Ру կայքում

Կատեգորիա:1960-ականների ռուսերեն ֆիլմեր
Կատեգորիա:1961 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Լեոնիդ Գայդայի ֆիլմեր
Կատեգորիա:Խորհրդային կինոկատակերգություններ
Կատեգորիա:Խորհրդային ֆիլմեր
Կատեգորիա:Ֆիլմեր շների մասին
Կատեգորիա:Ֆիլմեր, որոնց գործողությունները տեղի են ունենում ԽՍՀՄ-ում
Կատեգորիա:Ֆիլմեր, որոնց գործողությունները տեղի են ունենում Ռուսաստանում
Կատեգորիա:1960-ականների խորհրդային ֆիլմեր
Լոկուս (մրցանակ)

**Մրցանակ «Լոկուս»** (), գիտական ֆանտաստիկա և ֆենտեզի բնագավառների գրական մրցանակ, շնորհվում է 1971 թվականից սկսած ամեն տարի` «Լոկուս» ամսագրի () ընթերցողների քվեարկության արդյունքում։

## Անվանակարգեր
Գոյություն ունեն 13 անվանակարգեր.
* մրցանակ «Լոկուս» լավագույն գիտաֆանտաստիկ վեպի համար
* մրցանակ «Լոկուս» լավագույն ֆենտեզի վեպի համար
* մրցանակ «Լոկուս» լավագույն դեբյուտային վեպի համար
* լավագույն վիպակ
* լավագույն կարճ վիպակ 
* լավագույն պատմվածք
* լավագույն հրապարակախոսական գիրք
* լավագույն հեղինակային հավաքածու
* լավագույն անթոլոգիա
* լավագույն նկարիչ
* լավագույն թերթ
* լավագույն խմբագիր
* լավագույն գրքային հրատարակչություն
Լավագույն վեպի համար անվանակարգը գոյություն է ունեցել 1971 թվականից, այնուհետև տարանջատվել է երկու մասի՝ լավագույն գիտաֆանտաստիկ վեպ և լավագույն վեպ ֆենտեզի ժանրում։ 1989-1999 թվականներին շնորհվել է մրցանակ լավագույն սարսափ վեպի համար։

## Քվեարկության մեթոդիկա
Ընտրական հաղորդագրերը տպագրվում են թերթի փետրվարյան թողարկման մեջ` ընդգրկուն, բայց չսահմանափակող ցանկով։ Դրանք պետք է ուղարկված լինեն մինչև ապրիլի 15-ը։ Արդյունքները սովորաբար հրապարակվում են հուլիսին կամ օգոստոսին։

Յուրաքանչյուր կատեգորիայում կարելի է ընտրել մինչև հինգ հրատարակություն` դրանք դասակարգելով նվազման կարգով։ Արդյունքները վերածվում են աղյուսակի` համաձայն «Կարրի համակարգ»-ի (մշակվել է Կարր Տերրիի կողմից՝ որպես Ավստրալիական քվեարկության համակարգի տարատեսակ)։ Կարրի համակարգում 1-ին տեղը ստանում է 8 միավոր, 2-րդ տեղը` 7 միավոր, և այդպես շարունակ։ Հարցման արդյունքները գնահատվում են միավորների նվազման կարգով։ Հրապարակված արդյունքները ներառում են յուրաքանչյուր հրատարակության միավորների քանակը, նաև լրիվ ձայների և առաջին տեղերի քանակը։ Յուրաքանչյուր կատեգորիայում ներառվում է 20 հրատարակություն։

## Առավելագույն քանակությամբ մրցանակ ստացած մարդիկ
2011 թվականի հուլիսի դրությամբ հետևյալ մարդիկ ստացել են առավելագույն քանակությամբ Լոկուս մրցանակ.

* Դոզուա Գարդներ - 36
* Մայքլ Ուելան - 28
* Ուրսուլա Կրյոբեր Լե Գուին - 21
* Հարլան Էլիսոն - 18
* Նիլ Գեյման - 17
* Դեն Սիմմոնս - 12
* Ջորջ Ռեյմոնդ Ռիչարդ Մարտին - 12
* Տերրի Կարր - 11
* Կոննի Ուիլլիս - 11
* Արնի և Քեթի Ֆեններ - 11
* Ջոն Վարլի - 10
* Ռոբերտ Սիլվերբերգ - 9
* Օրսոն Սքոթ Կարդ - 8
* Լյուցիուս Շեպարդ - 8
* Էլեն Դաթլոու - 8
* Այզեկ Ազիմով - 7
* Չայնա Մևիլ - 7
* Ջին Վուլֆ - 6
* Քիմ Ռոբինսոն - 6

## Տես նաև
* Նեբյուլա մրցանակ
* Հյուգո մրցանակ

## Ծանոթագրություններ

## Արտաքին հղումներ
* Մրցանակի պաշտոնական կայք 
* «Լոկուս» մրցանակը «Лаборатория Фантастики» կայքում

Կատեգորիա:Պարգևներ այբբենական կարգով
Կատեգորիա:Գրական մրցանակներ
Օրորոցաքարի լեռներ

**Օրորոցաքարի լեռներ**, ժայռոտ լեռներ Հայաստանի Վայոց ձորի մարզում, Վայքի լեռների ճյուղավորություններից, Գնիշիկ գետի աջափնյակում։ Ամենաբարձր կետը Որորոցաքար ժայռն է (2005 մ), երկարությունը՝ 3,5 կմ։

## Ծանոթագրություններ

Կատեգորիա:Վայոց ձորի մարզի լեռնաշղթաներ
Օջախտուն

**Օջախտուն**, լեռնագագաթ Հայաստանի Սյունիքի մարզում, Զանգեզուրի լեռնահամակարգում, Գեղի գետի ձախափնյակում, Նոր Աստղաբերդ գյուղից 6 կմ հյուսիս-արևմուտքում։ Բարձրությունը՝ 2948 մ։

## Ծանոթագրություններ

Կատեգորիա:Սյունիքի մարզի լեռներ
Կատեգորիա:Լեռներ այբբենական կարգով
Կատեգորիա:Հայաստանի լեռնագագաթներ
Կիմ Յոն Նամ

**Կիմ Յոն Նամ** (հանգըլ՝ 김영남, հանջա՝ 金永南, ), Կորեայի գլխավոր նահանգապետություն, Ճապոնական կայսրություն, Կորեայի Ժողովրդադեմոկրատական Հանրապետության պետական և քաղաքական գործիչ, 1978 թվականից՝ Կորեայի աշխատավորական կուսակցության Քաղ բյուրոյի Կենտրոնական կոմիտեի անդամ, 1998 թվականից՝ Կորեայի Ժողովրդական բարձրագույն ժողովի նախագահ։

## Կենսագրություն
right|thumb|300px|Ռուսաստանի նախագահ Վլադիմիր Պուտինի հետ, 2018 թվականԾնվել է 1928 թվականի փետրվարի 4–ին՝ Փհենյանում՝ ծառայողի ընտանիքում։ Ստացել է բարձրագույն կրթություն։ Կորեայի աշխատավորական կուսակցության անդամ է 1946 թվականից։
1944-1945 թվականներին եղել է գյուղական դպրոցի ուսուցիչ։ 1946-1952 թվականներին Տոմսկի պետական համալսարանի պատմական ֆակուլտետի ուսանող է եղել, հետո սովորել է Ռոստովի պետական համալսարանում։ 1957-1959 թվականներին  ԽՄԿԿ Կենտրոնական կոմիտեի ասպիրանտ։ 
1963-1967 թվականներին ԿԺԴՀ արտաքին գործերի նախարարի տեղակալ։ 1967 թվականից կառավարչի տեղակալ, 1972 թվականից՝ Կորեայի աշխատավորական կուսակցության միջազգային բաժնի կառավարիչ։ 1970 թվականից՝ Կորեայի աշխատավորական կուսակցության կենտկոմի անդամ, 1974 թվականից՝ կուսակցության բյուրոյի անդամ, Կենտրոնական կոմիտեի քարտուղար, 1978 թվականից Կորեայի աշխատավորական կուսակցության քաղբյուրոյի անդամ, 1983 թվականի դեկտեմբերից մինչև 1998 թվականի սեպտեմբերից ԿԺԴՀ վարչապետի վարչական խորհրդի տեղակալ, ԿԺԴՀ արտաքին գործերի նախարար։
1998 թվականի սեպտեմբերի 5–ից զբաղեցրել է ԿԺԴՀ Գլխավոր Ազգային ժողովի նախագահի պաշտոնը, սահմանադրության համաձայն հանդիսացել է պետության բարձրագույն պաշտոնատար անձ։ 2014 թվականի ԿԺԴՀ 13–րդ գումարման խորհրդարանական ընտրությունների ժամանակ, որը տեղի է ունեցել 2014 թվականի մարտի 9–ին, վերընտրվել է Ազգային ժողովի պատգամավոր և Ազգային ժողովի նախագահ։
ԿԺԴՀ Ազգային ժողովի V-XIII–րդ գումարման պատգամավոր է։

## Փաստեր
* Հանդիսանում է ժամանակակից պատմության մեջ պետության ամենածեր ղեկավարներից մեկը։
* ԿԺԴՀ ղեկավարների մեջ հանդիսանում է ռեկորդ սահմանած քաղաքական գործիչ, որն այդքան մեծ տարիքում գտնվել է ղեկավար պաշտոնում։

## Պարգևներ
Պարգևատրվել է Պետական դրոշի առաջին աստիճանի շքանշանով։

2012 թվականի փետրվարի 9–ից Գերագույն Ազգային ժողովի նախագահության հրամանով այլ պաշտոնատար անձանց հետ պարգևատրվել է Կիմ Չեն Իրի շքանշանով։

## Ծանոթագրություններ

Կատեգորիա:20-րդ դարի պատմաբաններ
Կատեգորիա:Ասիայի երկրների քաղաքական գործիչներ
Կատեգորիա:Արտաքին գործերի նախարարներ
Կատեգորիա:Երկարակյացներ
Կատեգորիա:Պետության ղեկավարներ
Կատեգորիա:Ռոստովի պետական համալսարանի շրջանավարտներ
JR Central Office Tower

, բազմաֆունկցիոնալ համալիր՝ կազմված երկվորյակ աշտարակներից, տեղակայված Ճապոնիայի Տյուբու նահանգի Այչի պրեֆեկտության Նագոյա քաղաքի Նակամուրա շրջանում։ Տեղակայված է Նագոյա կայարանում և Central Japan Railway Company-ի համար ծառայում է որպես շտաբ-բնակարան։ Կառուցվել է 1999 թվականի դեկտեմբերի 20-ին։ Սա Նագոյա քաղաքի, Այչի պրեֆեկտության և Տյուբու շրջանի ամենաբարձր շենքերի ցանկում երկրորդն է։ 2018 թվականի դրությամբ՝ *JR Central Towers*-ն իր բարձրությամբ Ճապոնիայի 8-րդ երկնաքերն է։ Քանի որ *JR Central Towers*-ը հանդիսանում է Նագոյա կայարանի մի մասը, այն, ըստ իր մակերեսի, հանդիսանում է աշխարհի ամենամեծ կայարանը (եթե հաշվարկենք կայարանի տարածքը ներառող բոլոր կառույցների տարածքները՝ 446 000 մ²)։

Օֆիսային աշտարակը քիչ ավելի բարձր է հյուրանոցային աշտարակից։

Takashimaya հանրախանութը և *Nagoya Marriott Associa* հյուրանոցը գտնվում են աշտարակի ներսում։


File:JR Central Towers01.JPG |JR Central Towers (2007 թվական դեկտեմբերի 31)
File:JR Central Towers - 02.JPG|thumb|JR Central Towers (2010 թվական փետրվարի 20)
File:JR Nagoya Takashimaya Level 11 2014.jpg|JR Nagoya Takashimaya
File:JR Central Towers Level 12 Towers Plaza Restaurants 2014.jpg|Restaurants in 12/F-13/F
File:JR Central Towers Level 15 Sky Street 2014.jpg|Sky Street in 15/F
File:JR Central Towers Marriott Associa Hotel Lobby 2014.jpg| Marriott Associa Hotel Lobby


## Տես նաև
* Ճապոնիայի ամենաբարձր կառույցների ցանկ
* Աշխարհի ամենաբարձր շենքերի ցանկ
* Նագոյա

## Ծանոթագրություններ

## Արտաքին հղումներ
* JR Central Towers официальный сайт
* Официальный сайт Jayaru Nagoya Takashimaya
* Nagoya Marriott Associa Hotel

Կատեգորիա:Երկնաքերներ
Կատեգորիա:Ճապոնիայի շենքեր և կառույցներ
Որսաշրջան։ Վախեցած սայթին

**Որսաշրջան։ Վախեցած սայթին**, «Որսաշրջան 2» անիմացիոն մուլտֆիլմի շարունակությունն է, Sony Pictures Animation արտադրության, որի ռեժիսորն է Կոդի Քեմերոնը, իսկ պրոդյուսերն է Կիրկա Բոդիֆերտը։

Մուլտֆիլմի կարգախոսն է՝ *Սա ուղղակի ինչ-որ կրկես է*։

## Բովանդակություն
Նա վախենում է կողոպուտի պատմությունից, որը պատմում է Էլիոտին։ Որոշվել է օգնել Բոոգին նվաճել իր վախը, Էլիոտը, պարոն Ուվիենը եւ մյուսները, առաքելություն իրականացնել, գտնել ապստամբության ապացույցը։ Այնուամենայնիվ, Boog- ի արշավախումբը Շոուն վերադարձավ վրեժխնդրության համար եւ ձգտում էր նաեւ կողոպուտի։ Բոոգը եւ նրա ընկերները պետք է միասին խմբավորեն, որպեսզի մեկ անգամ եւս հաղթեն Շոուն եւ փրկեն իրենց տունը։

## Դերակատարներ
* Դոնին Լուկասը - Բուգ
* Ուիլյամ Թունսենդը - Էլիոտ, Սոսիսկա
* Մելիսա Շտուրմ - Ջիզելլ
* Բրիան Դրյուդ - Իէն, Ռեյլին, Ծառ-Հյուգեր Մարդիկ
* Լի Տոքար - Մկրտչին, Բուդի
* Պիտեր Քելամիսը - Սերժ
* Տրվորը Դեւալ - Շոու
* Լորնե Կարդինալ - Գորդին
* Գարրի կավիճ - Էդ
* Կաթեեն Բարր - Բոբբի, Էդնա

## Ծանոթագրություններ

## Արտաքին հղումներ
* http://www.sonypictures.com/movies/openseasonscaredsilly/

Կատեգորիա:2010-ականների անգլերեն ֆիլմեր
Կատեգորիա:2010-ականների սիքվել ֆիլմեր
Կատեգորիա:2015 մուլտֆիլմեր
Կատեգորիա:2015 ֆիլմեր
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան մուլտֆիլմեր
Կատեգորիա:Ամերիկյան սիքվել ֆիլմեր
Կատեգորիա:Կանադական ֆիլմեր
Կատեգորիա:Մուլտֆիլմեր արջերի մասին
Կատեգորիա:Որսաշրջան (մուլտֆիլմեր)
Հովիտ (աղբյուր)

**Հովիտ**, *Ովիո, Օվիտ*, աղբյուր Թուրքիայում, Էրզինջանի մարզում, Ակն քաղաքի մոտակայքում, Կամարակապ գյուղի մոտ, որտեշ գտնվում եր Պողոս-Պետրոս ուխտատեղինմ։

## Ծանոթագրություններ

Կատեգորիա:Աղբյուրներ այբբենական կարգով
Կատեգորիա:Թուրքիայի աղբյուրներ
Կատեգորիա:Էրզինջանի մարզ
Մայքլ Մուրիլյո

**Մայքլ Ամիր Մուրիլյո Բերմուդես** (, ), պանամացի ֆուտբոլիստ,  Մարսելի «Օլիմպիկ» ակումբի և Պանամայի հավաքականի պաշտպան։ 2018 թվականի աշխարհի առաջնության մասնակից։

## Ակումբային կարիերա
Մուրիլյոն իր ֆուտբոլային կարիերան սկսել է «Սան Ֆրանցիսկո» ակումբում։ 2014 թվականի սեպտեմբերի 7-ին «Չեպո» ակումբի դեմ խաղում նա կատարել է իր նորամուտը Պանամայի առաջնությունում։ 2015 թվականի հոկտեմբերի 25-ին «Ալյանսայի» դեմ խաղում Մուրիլյոն ձևակերպել է դուբլ՝ խփելով իր առաջին գոլերը «Սան Ֆրանցիսկոյի» կազմում։

2017 թվականի ֆետրվարի Մայքլը վարձավճարային իրավունքներով տեղափոխվել է ամերիկական «Նյու Յորք Ռեդ Բուլզ» ակումբ։ Մայիսի 4-ին «Սպորտինգ Կանզաս Սիթի» ակումբի դեմ խաղում նա կատարել է իր նորամուտը MLS-ում։ 2017 թվականի նոյեմբերին «Նյու Յորք Ռեդ Բուլզ» ակումբը գնել է ֆուտբոլիստին, ինչի հնարավորությունը նշված էր վարձավճարային պայմանագրում։ Հուլիսի 30-ին կանադական «Մոնրեալ Իմպակտ» ակումբի դեմ խաղում Մուրիլյոն խփել է իր առաջին գոլը «Նյու Յորք Ռեդ Բուլզ» ակումբի կազմում։

## Միջազգային կարիերա
2015 թվականին Մուրիլյոն ընդգրկվել է Պանամայի երիտասարդական հավաքականի հայտացուցակում՝ մասնակցելու Ճամայկայում անցկացվելիք ԿՈՆԿԱԿԱՖ-ի երիտասարդական գավաթի խաղարկությանը։ Մրցաշարում նա խաղացել է ընդդեմ Մեքսիկայի, Արուբայի, ԱՄՆ-ի, Ճամայկայի, Տրինիդադ և Տոբագոյի և Գվատեմալայի երիտասարդական հավաքականների։ Տրինիդադցիների դեմ խաղում Մայքլը գոլ է խփել։ Մրցաշարի արդյունքում նա թիմի հետ նվաճել է արծաթե մեդալ։

Ամռանը Մուրիլյոն մասնակցել է Նոր Զելանդիայում անցկացված աշխարհի երիտասարդական առաջնությանը։ Մրցաշարի ընթացքում նա եղել է պահեստային և խաղադաշտ դուրս չի եկել։

Նույն թվականին Մայքլը Պանամայի օլիմպիական հավաքականի կազմում մասնակցել է Կանադայում անցկացվող Պանամերիկյան խաղերին։ Մրցաշարի ընթացքում նա խաղացել է ընդդեմ Պերուի, Կանադայի, Մեքսիկայի և Բրազիլիայի հավաքականների։

2016 թվականի մարտի 16-ին Նիկարագուայի հավաքականի դեմ ընկերական խաղում նա կատարել է իր նորամուտը Պանամայի հավաքականում։

2017 թվականին Մուրիլյոն մասնակցել է ԿՈՆԿԱԿԱՖ-ի ոսկե գավաթի խաղարկությանը։ Մրցաշարում նա խաղացել է ընդդեմ ԱՄՆ-ի, Մարտինիկայի, Նիկարագուայի և Կոստա Ռիկայի հավաքականների։ Մարտինիկայի հավաքականի դեմ խաղում Մայքլը գոլ է խփել։

2018 թվականին Մուրիլյոն մասնակցել է Ռուսաստանում անցկացվող աշխարհի առաջնությանը։ Մրցաշարում նա խաղացել է ընդդեմ Բելգիայի և Անգլիայի։

### Գոլերը Պանամայի հավաքականում

## Ծանոթագրություններ

## Արտաքին հղումներ
* 
* 
* 
* 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Անդերլեխտի ֆուտբոլիստներ
Կատեգորիա:Պանամայի հավաքականի ֆուտբոլիստներ
Կատեգորիա:Պանամացի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Օլիմպիկ Մարսելի ֆուտբոլիստներ
Էլվիրա Գասկոն

**Էլվիրա Գասկոն Վերա** (, ), իսպանացի նկարիչ, նախագծող, փորագրող։ Մասնակցել է մեքսիկական մուրալիզմի շարժմանը և հայտնի է իսպանական և մեքսիկական ոճերի սինթեզմամբ։ Գասկոնը նաև նկարազարդել է հարյուրավոր գրքեր և պարբերականներ։

## Կենսագրություն
Էլվիրա Գասկոնը ծնվել է Սորիայի Ալմենար քաղաքում։ 1929 թվականին ընդունվել է Մադրիդի Սան Ֆեռնանդոյի գեղարվեստի թագավորական ակադեմիա և այնտեղ սովորել մինչև 1935 թվականը։ Այնուհետև Մադրիդում դասավանդել է  Լոպե դե Վեգայի ինստիտուտում և Արվեստի և արհեստների դպրոցում (*Escuela de Artes y Oficios*): Երբ 1936 թվականին Իսպանիայի քաղաքացիական պատերազմը սկսվեց, Գասկոնը միացել է Junta de Incautación del Tesoro Artístico Nacional-ին, որը ազգային գանձեր վերցրել է պատերազմի և պայքայի քաոսային տարիների ընթացքում դրանք անվտանգ պահելու համար։ Ինստիտուտում աշխատելու տարիներին Գասկոնը հանդիպել է ապագա ամուսնուն՝ Ռոբերտո Ֆեռնանդես Բալբուենային (1891-1966), որը ինստիտուտի նախագահն էր և ճարտարապետ Գուստավո Ֆեռնանդես Բալբուենայի (1888-1931) եղբայրը։ Գասկոնն ու Ֆեռնանդեսը Մեքսիկա են արտագաղթել 1939 թվականին, իսպանացի հանրապետականների պարտությունից հետո աջակողմյան ազգայնական ապստամբների կողմից։ Մեքսիկայում Գասկոնը դարձավ հայտնի նկարիչ մեքսիկացի արվեստագետների և մտավորականների շարքում։ Ռուբեն Բոնիֆաս Նունյոն գովաբանել է նրա գեղարվեստական տեխնիկան և ոճի պարզությունը։

Գասկոնն ունեցել է երկու դուստր՝ Գուդելուպեն և Էլվիրան (ծնվ. 1944 թվականին Մեխիկոյում, հայտնի քանդակագործ է)։

Հետագա կյանքի ընթացքում Գասկոնը տառապել է Պարկինսոնի հիվանդությունից։ Մահացել է Մեքսիկայում 2000 թվականին 88 տարեկան հասակում։

## Գործունեություն
Մեքսիկայում Գասկոնը մի շարք որմնանկարներ է ստեղծել եկեղեցիներում, մասնակցել է 28 սոլո և 45 խմբային ցուցահանդեսների։ Պատկերազարդել  է նաև ամսագրեր և մոտ 150 գիրք։

## Ծանոթագրություններ

Կատեգորիա:Իսպանացի պատկերազարդողներ
Կատեգորիա:Իսպանացի որմնանկարիչներ
Կատեգորիա:Իսպանացի փորագրիչներ
Կատեգորիա:20-րդ դարի նկարչուհիներ
Կատեգորիա:Իսպանացի նկարիչներ
Կատեգորիա:Իսպանացի գրաֆիկներ
Կատեգորիա:Իսպանացի արվեստագետներ
Հասանդաղ

**Հասանդաղ**, *Հասանտաղ*, լեռ Կիլիկյան Տավրոսի արևելյան մասում։ Այստեղից է սկիզբ առնում Եփրատի աջկողմյան վտակ Մերզիմեն գետը։ Հանգած հրաբուխ է։ Լանջերն անտառապատ են։ Բարձրություն 3252 մ։

## Ծանոթագրություններ

Կատեգորիա:Թուրքիայի հրաբուխներ
Կատեգորիա:Ստրատոհրաբուխներ
Կատեգորիա:Կիլիկյան Տավրոս
Կատեգորիա:Աքսարայի մարզ
Կատեգորիա:Կապադովկիա